Αγαπητοί συνάδελφοι/ισσες,

Ελπίζω το μήνυμα αυτό να σας βρίσκει καλά, υγιείς και ασφαλείς. Δεδομένων των πρωτόγνωρων συνθηκών που βιώνουμε και λαμβάνοντας υπόψη ότι βρίσκεστε σε μια προσπάθεια ηλεκτρονικής επικοινωνίας και δημιουργικής απασχόλησης των μαθητών σας,  σας προωθώ κάποιες προτάσεις απασχόλησης περιβαλλοντικού περιεχομένου, τις οποίες εφόσον το επιθυμείτε, μπορείτε αξιοποιήσετε με τα παιδιά. Είναι προφανές ότι σε αυτή τη συγκυρία, προτεραιότητα αποτελεί η αποκατάσταση κάποιου είδους επικοινωνίας με τους μαθητές μας, καθώς και η ανάθεση ευχάριστων δραστηριοτήτων, μη τυπικής εκπαίδευσης που στόχο έχουν να ευαισθητοποιήσουν τους μαθητές.

Όπως θα δείτε, στο συνημμένο έγγραφο περιλαμβάνονται σύνδεσμοι σε ηλεκτρονικά βιβλία, εκπαιδευτικά βίντεο και παιχνίδια ποικίλης θεματολογίας και ηλικιακής διαβάθμισης. Μπορείτε να επιλέξετε το είδος της δραστηριότητας που θα προτείνετε κάθε βδομάδα στους μαθητές σας. Επιπλέον, προτείνεται μια εύκολη και οπτικοποιημένη εφαρμογή, στην οποία οι μαθητές μπορούν να αναρτούν τις εντυπώσεις, τα σχόλια ή και τα παραγόμενα των δραστηριοτήτων που τους αναθέτετε, ώστε να υπάρχει έστω μια διαδικτυακή αλληλεπίδραση μεταξύ τους. Οι προτάσεις απασχόλησης θα βρίσκονται αναρτημένες και  θα εμπλουτίζονται σε τακτά χρονικά διαστήματα, στην ιστοσελίδα της Διεύθυνσης [(Εκπαιδευτικό Υλικό Περιβαλλοντικής Εκπαίδευσης](http://vm-dipe-a.thess.sch.gr/dipea/index.php/19-2015-09-15-06-08-26/2015-09-15-06-09-23/129-ekpaideftiko-yliko-perivallontikis-ekpaidefsis)) μαζί με τον υπόλοιπο διαθέσιμο εκπαιδευτικό υλικό.

Το γραφείο Περιβαλλοντικής Εκπαίδευσης είναι στη διάθεση σας για οποιαδήποτε βοήθεια και υποστήριξη χρειαστείτε. Ευχόμαστε όλοι αυτή η δύσκολη δοκιμασία να λήξει σύντομα και να ξαναβρεθούμε ενδυναμωμένοι εκπαιδευτικά κοντά στους μαθητές μας. Καλή δύναμη στο έργο σας.

         Με εκτίμηση

          Τσαλίκη Χριστίνα

            Υπεύθυνη Περιβαλλοντικής Εκπαίδευσης

             Α/θμιας Αν. Θεσσαλονίκης

         Τηλ. 2310954113

          e-mail: [tsalikix@gmail.com](mailto:tsalikix@gmail.com)